Sellepärast ei võta ema midagi kerglaselt, mis televiisorist tuleb. Kõik saab ekstra tähelepanu, kõige kohta saab märkmeid tehtud. Hommikud minu maakodus ema juures näevad välja sellised - magan lõunani, ärkan, võtan kohvitassi, ise alles poolunes ja asun aruannet kuulama. Ehk - ema torkab prillid ninale ja sahmib laual varesepesana kuhjuvas paberipahnas: "Seal "Tähelaevas" oli täna... Oot, kuhu ma selle kirjutasingi? Või ainult mõtlesin, et kirjutan üles?"